jkorsvik/nowiki_second_scrape_merged huggingface dataset:
Kinesisk algeeter

Kinesisk algeeter (noen ganger forkortet CAE) er en karpefisk som er populær i akvaristikken.
Kroppen er lang og sylindrisk. Munnen vender nedover og har brede lepper med mange folder som former en sugeplate som fisken bruker til å skrape løs alger med. Ryggfinnen er velutviklet, med ni myke stråler. Gatt- bryst- og bukfinnene er alle avrundet. Halefinnen har en dyp forgrening.
Det er relativt stor variasjon i fargetegningene innen denne arten. Den har gule sider med en brun stripe langs kroppen. Stripen er vanligvis brutt opp i flekker. Øynene er også gule. Halen og ryggfinnen har små prikker langs roten, og er gjennomsiktige. Ryggen er brun.
Albino-varianter er også vanlige i handelen, da gjerne med navn som «gul kinesisk algeeter» eller «albino». Albinismen kan være hel eller delvis/flekket, med felter av gult og mørkt brunt.


== Akvaristikk ==
Akvariet bør være tett beplantet og ha rimelig sterk strøm, som en tilnærming til fiskens naturlige habitat. Dette er en enkel fisk å ta vare på. Den er planteeter i naturen, men vil ta flakôr supplert med algetabletter. Noen sier at den er en utmerket algeeter og tar alle algene i akvariet på kort tid, andre akvarister mener den er mindre effektiv, og at siamesisk algeeter er et mye bedre valg hvis man vil ha en fisk som tar alger.
Unge individer kan passe i et selskapsakvarium. Etter hvert som de blir eldre, blir de mer aggressive mot artsfrender og også mot andre akvarieinnvånere.
De fleste ser ut til å enes om at fisken som ung er dyktig til å spise alger. For en del eldre individ ser det dessverre ut til at menyen dreier seg mer i animalsk retning. Eiere med store, flate fisk, som f.eks. discus og scalare, har opplevd at den kinesiske algeeteren suger seg fast på kroppen til den andre fisken, sannsynligvis er det slimlaget som utgjør et fristende måltid.
En interessant tilpasning ved denne fisken, er måten den puster på. Når den har sugd seg fast på en stein eller lignende, trekker den inn vann gjennom et lite hull i øvre hjørne av gjelleåpningen. På denne måten kan fisken forbli fasthengende i sterk strøm.


== Eksterne lenker ==
(en) Kinesisk algeeter – oversikt og omtale av artene i WORMS-databasen 
(en) Kinesisk algeeter i Encyclopedia of Life 
(en) Kinesisk algeeter i Global Biodiversity Information Facility 
(en) Kinesisk algeeter hos FishBase 
(en) Kinesisk algeeter hos ITIS 
(en) Kinesisk algeeter hos NCBI 
(en) Kategori:Gyrinocheilus aymonieri – bilder, video eller lyd på Wikimedia Commons 
Gyrinocheilus aymonieri – detaljert informasjon på Wikispecies 
(en) Gyrinocheilus aymonieri (Tirant, 1883) Siamese algae-eater - FishBase
Flying fox

Flying fox (ofte forkortet FF) er populærnavnet på en asiatisk karpefisk.
Den blir ca. 15 cm lang, og lever i omtrent fem år. 
Den trives best i stim, og er temmelig aktiv. 
Den foretrekker et tett beplantet akvarium.


== Flying fox kontra siamesisk algeeter ==
Utseendemessig ligner flying fox litt på siamesisk algeeter og derfor ofte selges som siamesisk algeeter til akvarister som ønsker å bli kvitt alger i akvariet sitt. 
Dessverre er denne fisken ikke like nyttig som siamesisk algeeter når det gjelder å fjerne alger fra akvariet. Som liten eter den en del alger, men etter hvert som den vokser til, foretrekker den fôr fra butikken og blir lite tolerant overfor artsfrender.
Man kan se forskjell på artene ved at FF har ugjennomsiktige finner med hvite finnetipper, mens SAE har gjennomsiktige. 
FF har to par skjeggtråder ved munnen, SAE har ett par.
I tillegg har FF en lys linje i overkant av den mørke linjen som går langs kroppen, noe SAE mangler.


== Eksterne lenker ==
(en) flying fox – oversikt og omtale av artene i WORMS-databasen 
(en) flying fox i Encyclopedia of Life 
(en) flying fox i Global Biodiversity Information Facility 
(en) flying fox hos FishBase 
(en) flying fox hos ITIS 
(en) flying fox hos NCBI 
(en) Kategori:Epalzeorhynchos kalopterus – bilder, video eller lyd på Wikimedia Commons 
(en) Epalzeorhynchos kalopterus – galleri av bilder, video eller lyd på Wikimedia Commons 
Epalzeorhynchos kalopterus – detaljert informasjon på Wikispecies 
(en) Epalzeorhynchos kalopterus - FishBase
Cenél Conaill

Cenél Conaill var en irsk ætt eller klan som nedstammet fra Conall Gulban, sønn av Niall Noígiallach, som grunnla kongedømmet Tír Conaill (anglisert form Tyrconnel) på 400-tallet. «Cenél» og «Tír» Conaill brukes om hverandre, og begge kan forekomme både som henvisning til ætten og til det geografiske området.
Cenél Conaill tilhørte den sørlige greinen av dynastiet Uí Néill, kjent som sørlige Uí Néill. Fram til slutten av 700-tallet rivaliserte Cenél Conaill med den beslektede klanen Cenél nEógain om dominansen i den nordvestlige delen av Irland, men fra 789 var Cenél nEógain etablert som den mektigste. Det har vært flere konger av Tara eller overkonger av Irland fra Cenél Conaill, den mest kjente er nok Domhall mac Áedo (død 642 og den siste var Flaithbertach mac Loingsig (abdiserte i 734, død 765 i Armagh). Columba av Iona tilhørte også denne klanen.
Det historiske kongedømmet Tír Conaill dekket mesteparten av dagens grevskap Donegal, og på sitt største også deler av de tilgrendende grevskapene.


== Litteratur ==
Donnchadh Ó Corraín, The Vikings & Ireland pdf
Ulster-annalene, redigert og oversatt av Seán Mac Airt og Gearóid Mac Niocaill (Dublin 1983). Elektroniske utgaver hos CELT - Corpus of Electronic Texts: Redigert utgave (mellomirsk/latin), Engelsk oversettelse
Chrysomeloidea

Chrysomeloidea er en artsrik overfamilie av biller som tilsvarer den gruppen som før ble kalt Phytophaga (=planteetere). De aller fleste artene lever på eller i planter. Det er beskrevet omtrent 65 000 arter, de fleste i de to store familiene trebukker (Cerambycidae) og bladbiller (Chrysomelidae). I Norge er det funnet omtrent 300 arter. Noen nyere inndelinger opererer med to underfamilier, Cerambycoidea med familiene Cerambycidae og Vesperidae (den sistnevnte blir ofte regnet som en undergruppe av Cerambycidae) og Chrysomeloidea i snever forstand med familiene trebladbiller (Megalopodidae), pollenbladbiller (Orsodacnidae) og Chrysomelidae.


== Utseende ==
Små til meget store (1–180 mm) biller av sterkt varierende form og farge. Oversiden er sjelden tydelig hårete og ofte metallisk farget. Antennene er middels lange til meget lange, 11-leddete (bortsett fra hos noen jordlopper som har 10 ledd) og uten en markert kølle. Beina er forholdsvis lange og kraftige, føttene er fem-leddete, men det fjerde leddet er ganske lite og knapt synlig (pseudotetramere føtter), i alle fall det tredje leddet er tolappet (ofte alle de tre innerste), og den ytterste leddet er tynt og krumt.


== Levevis ==
Så godt som alle artene er knyttet til planter. De fleste trebukkene har larver som borer i død eller levende ved. De andre tre familiene lever stort sett av grønne plantedeler, enten de gnager på utsiden eller minerer innenfra. De fleste artene flyr godt og kan spre seg over betydelige avstander. Voksne biller kan ofte finnes på blomster.


== Skadedyr ==
Som en kunne vente i en så artsrik gruppe av planteetende insekter, er det en del arter som kan leve på kulturvekster og gjøre betydelig skade. Et av de mest kjente eksemplene er koloradobillen (Leptinotarsa decemlineata) som angriper poteter. Bladbiller (Chrysomelidae) gjør skade ved å gnage på bladene til ulike slags planter, mens trebukker (Cerambycidae) kan gjøre skade på tømmer ved å bore i veden, noen ganger drar de med seg parasittiske sopper slik at treet blir drept. Noen arter av trebukker lever i tørr, død ved og kan skade bygningstømmer og møbler, særlig kjent er husbukken (Hylotrupes bajulus).


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (Inraorden) Cucujiformia Lameere, 1938
Overfamilien trebukker og bladbiller, Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802  – 30 000 arter
(Familien Vesperidae  – ofte regnet som en del av Cerambycidae)
Familien trebladbiller, Megalopodidae  – 400 arter
Familien pollenbladbiller, Orsodacnidae  – 23 arter
Familien bladbiller, Chrysomelidae  – 35 000 arter


== Eksterne lenker ==
(en) Chrysomeloidea i Encyclopedia of Life 
(en) Chrysomeloidea i Global Biodiversity Information Facility 
(no) Chrysomeloidea hos Artsdatabanken 
(sv) Chrysomeloidea hos Dyntaxa 
(en) Chrysomeloidea hos Fauna Europaea 
(en) Chrysomeloidea hos Fossilworks 
(en) Chrysomeloidea hos ITIS 
(en) Chrysomeloidea hos NCBI 
(en) Kategori:Chrysomeloidea – bilder, video eller lyd på Wikimedia Commons 
Chrysomeloidea – detaljert informasjon på Wikispecies
4. serierunde i Adeccoligaen 2007

4. serierunde i Adeccoligaen 2007 startet den 28. april klokken 16:00 med kampen mellom Bodø/Glimt og Skeid. Runden ble avsluttet med syv kamper den 29. april 2007 som alle startet klokken 18:00.


== Fakta ==


== Eksterne lenker ==
Adeccoligaen 2007: Terminliste og resultater på altomfotball.no
Niko Pirosmani

Niko Pirosmanasjvili også kjent som  Niko Pirosmani (ნიკო ფიროსმანაშვილი på georgisk); 5. mai(?), 1862- 9. april 1918) var en naivistisk/ primitivistisk maler fra Georgia i det tidligere Tsar-Russland.
Bildene hans handler om folkeliv i Georgia i arbeide, på jakt, i selskap og sammen med barn. Han prøvde seg på portretter av historiske personer, prostituerte, stilleben og landskaper. Malemateriellet varierte med hva han hadde penger til: olje på lerret, kartong eller blikkplater.
Hans i ettertid mest kjente portrett er av den franske sangerinnen Margot de Sèvres, som han forelsket seg i. Ifølge historien kjøpte han opp alt som var mulig å få av blomster og la ut på plassen foran hotellrommet hennes (og gikk konkurs etterpå). Hendelsen er udødeliggjort gjennom et dikt av Andrej Voznesenskij, senere en sang av Alla Pugatsjova.


== Biografisk ==

Pirosmani var født inn i en vinbondefamilie i landsbyen Mirzaani i Kakhetiprovinsen. Den nøyaktige fødselsdagen er usikker. Han ble foreldreløs, og to eldre søstre tok seg av ham. De flyttet sammen til Tbilisi i 1870. I 1872 var han tjener hos rike familier, og lærte seg å lese og skrive russisk og georgisk. I 1876 dro han tilbake til Mirzaani og jobbet som gjeter, mens han trolig også lærte seg selv om maling. I 1882 startet han et lite verksted i Tbilisi. Det kastet ikke nok av seg, og ble avviklet. Han var konduktør på den georgiske jernbanen omkring 1890, men var med å starte en gård med melkeproduksjon i 1893 (som han mistet i 1901,) samtidig med at han malte plakater på bestilling. Etter hvert ble inntektene mindre, og han laget bilder som ble byttet mot kost og losji. I 1918 døde han av underernæring og leversvikt etter å ha ligget syk i en kjeller i tre døgn.
Han ble gravlagt på den lokale kirkegården i en uregistrert grav.
Regissøren Sergej Paradsjanov har laget en kortfilm om Pirosmani med tittelen (på engelsk)Arabesques on the Pirosmani Theme.


== Referanser ==


== Eksterne lenker ==
(en) Offisielt nettsted 
(en) Niko Pirosmani – kategori av bilder, video eller lyd på Commons 
Biography and Works of Pirosmani
Biography
Newtontoppen

Newtontoppen er det høyeste fjellet på Svalbard. Toppen er 1713 meter over havet og ligger sør i landskapet Ny-Friesland, på grensen mot Olav V Land. Fjellet ligger nordøst på øya Spitsbergen, 22 km sørøst for Perriertoppen.


== Fotnoter ==


== Eksterne lenker ==
Newtontoppen Stadnamn i norske polarområde, Norsk polarinstitutt
Piplup

Piplup (Pochama på japansk) er en Pokémon i den nye regionen Sinnoh. Piplup er starterpokémon i de nye spillene Pokémon Diamond og Pearl som kommer til Europa i juni/juli 2007. Piplup har nr. 393. Den har to utviklinger som heter Prinplup og Empoleon.


== Eksterne lenker ==
Piplup på Pokémon Wiki
Lassi

Lassi er en tradisjonell indisk jogurtdrikk. Den opprinnelige drikken ble laget ved å blande jogurt, vann, salt og krydder som for eksempel ingefær, kanel, muskat, chili, spisskummen eller koriander til en skummende drikk. 


== Varianter ==
I nyere tid blir det også laget søt lassi, som er tilsett sukker, rosevann og/eller mango, jordbær eller andre fruktjuser. Safran-lassi er en spesialitet fra Sindh og Jodhpur i Rajasthan i India. Makhaniya-lassi er en lassi tilsatt smør (makhan betyr smør på hindi og urdu).
Multekrem

Multekrem er en dessert bestående av pisket fløte(krem) og multer. Desserten kan enten serveres i en stor bolle, eller fylt i krumkaker.


== Eksterne lenker ==
Genoafokk

En genoa er et forseil. Den brukes bl.a på Bermudariggede seilbåter. En genoa er en fokk som overlapper masten. 
Det er masteoverlappets lengde som bestemmer størrelsen til genuaen. Enten betegnes Genoaer med et tall – Genoa I, II, III eller IV der Genoa I er størst, men ofte oppgis størrelsen imidlertid som masteoverlappets andel, der en 140% genoa ofte tilsvarer en Genoa I.
Laktoseintoleranse

Laktoseintoleranse er redusert egenskap til å fordøye laktose, som er det dominerende sukkeret i melk. De fleste med laktoseintoleranse kan drikke ca. 1/4 liter melk per dag uten å få problemer, men ved et høyere inntak kan det danne seg luft i magen med påfølgende vondt og eventuelt diare.

Andre melkeprodukter som yoghurt har mindre laktose i seg enn melk, mens harde oster kan være helt fri for laktose. I laktoseredusert melk er laktosen spaltet, slik at mennesker med intoleranse kan drikke den.
Laktoseintoleranse er ikke det samme som melkeallergi. 
Fra fødselen produseres enzymet laktase i tynntarmen hos mennesker og andre dyr. Dette enzymet er en forutsetning for å fordøye morsmelk. Det produseres mindre laktase etter avvenning og overgang til et mer voksent kosthold. I store deler av verden synker laktaseverdiene hos barn fra to til åtte års alder. Hos tenåringer og unge voksne er produksjonen redusert til 1/10 av spedbarnsnivået. Verdien holder seg så stabil resten av livet.
I mange områder i verden er det derfor normalt at voksne ikke drikker særlig melk. I USA regner man med at melk gir fordøyelsesproblemer hos 50 % av alle av spansk herkomst og minst 75 % av alle av afrikansk, asiatisk og innfødt amerikansk herkomst.
Laktasenivået holder seg typisk høyt for befolkningsgrupper som tidligere har hatt begrenset mulighet for å dyrke jord på grunn av klima eller andre årsaker og dermed vært avhengig av melk fra dyr for å overleve. I Skandinavia ligger andelen med laktoseintoleranse på ca. 5 %, i Sentral-Europa øker den til ca. 15 % og er på over 50 % i Sør-Europa. Den er på 70–90 % i Afrika (med unntak av mange nomadegrupper), 80 % i Sentral-Asia, 90 % i Øst-Asia, 30 % i Nord-India, 70 % i Sør-India og 65 % i Sør-Amerika.Enkelte studier har også vist at ved å drikke en mindre mengde melk flere ganger i løpet av dagen over flere uker kan man trene opp bakteriene til å fordøye melken mer effektivt.


== Referanser ==
Johns Quijote

Johns Quijote er en musikkgruppe fra Oslo. Den er frontet av sanger, gitarist, komponist og tekstforfatter John Ivar Bye. Johns Quijote er kjent i Russland, hvor de har jevnlige konserter blant annet i St. Petersburg.


== Diskografi ==
Ingens hjerte (1998)
Forløper (2000)
Vakkert men sant (2001)
Værmelding for fattigfolk (2003)
Resymétrisk (2007)


== Eksterne lenker ==
Johns Quijotes hjemmeside
(en) Johns Quijote på Discogs 
(en) Johns Quijote på MusicBrainz
Genua

Genua eller Genova kan sikte til:

Genoa, et forseil
Genova, en havneby i det nordlige Italia
Genoa CFC, en fotballklubb fra Genova
Genu, genua flertall av genu som betyr kneledd
Andersen vinsjer

Andersen er en dansk vinsjprodusent. Vinsjene er alle laget i syrefast stål og leveres fra størrelse 10 til 12000. De lages i klassisk, selvhalende, elektriske og hydrauliske utgaver. Andersen ligger i Vejle.
Armin Sistek

Armin Sistek (født 3. januar 1983) er en norsk fotballspiller som spiller for den norske klubben Funnefoss/Vormsund Idrettslag.
Han spilte i flere år i Odd Grenland, og var lenge ansett som et stort talent. Han spilte to sesonger i FK Tønsberg og én sesong i FK Arendal før han før sesongen 2008 gikk til Asker. Sistek har siden vært en notorisk målscorer i Oddsenligaen. I 2014 skal han spille for Lyn Fotball på en kontrakt finansiert av klubbens supportere.


== Referanser ==


== Eksterne lenker ==
(en) Armin Sistek – Transfermarkt 
(en) Armin Sistek – Soccerway 
(no) Armin Sistek – Norges Fotballforbund 
(en) Armin Sistek – FBref
Horace Pippin

Horace Pippin (født 22. februar 1888 i West Chester, Pennsylvania, USA, død  6. juli 1946 samme sted) var en farget naivistisk maler.

Pictures just come to my mind, and I tell my heart to go aheadStilen hans ble beskrevet som naivistisk snarere enn primitiv. Temaer han arbeidet med var landskaper og religiøse emner, men også slaveri og den raseskillepolitikken som USA ikke på langt nær var kvitt på den tid.


== Liv ==
Horace Pippin Han var født i en fattig familie og vokste opp i brytningstiden etter avskaffelsen av slaveriet, der fargede ble betraktet med skepsis når det gjaldt evner. Familien flyttet til Goshen i delstaten New York i 1891. Han forlot skolegangen i 1903 for å forsørge moren som da var blitt enke. Han fikk arbeide som bærer. Han var allerede som tiåring så smått i gang med å male bilder med bibelske temaer.
Moren døde i 1911, og han flyttet til Paterson, New Jersey. Der arbeidet han dels som støperiarbeider og des i pakkeri. Han meldte seg frivillig til militæret i 1917 og ble sendt som infanterist til Frankrike. Et tysk skudd ødela den høyre skulderen, slik at den ble ubevegelig for resten av livet. Han sa selv om krigen:«I did not care what or where I went at. I asked God to help me, and he did so. And that is the way I came through that terrible and Hellish place. For the whole entire battlfield was hell, so it was no place for any human being to be» (Jeg brydde meg ikke om hvor og hva jeg skulle. Jeg ba Gud om hjelp, og den fikk jeg. Og det var slik jeg kom meg gjennom det helvetesstedet. For hele slagmarken var et helvete og ikke noe sted for noe menneskelig vesen å være.) Fra krigen kom han hjem med en skissebok som regnes som hans tidligste verker som fortsatt finnes.
Han giftet seg i 1920 med enken Jenny Wade, som hadde en sønn. Hun åpnet vaskeri, og de klarte å leve av det hun tjente sammen med hans krigspensjon.
Han tok opp malingen for alvor i 1928 og ble en av de mere kjente naivistene. Han blir ofte sammenlignet med Henri Rousseau (1844 – 1910). Han utviklet en egen maleteknikk, der den venstre hånden førte den kraftløse høyre som holdt penselen.
Horace Pippin døde 6. juli 1946 i West Chester i Pennsylvania av et slaganfall mens han sov.


== Referanser ==


== Eksterne lenker ==
Horace Pippin Paper Archives
Butler Art
Metropolitan Museum of Art
Artyzm
Horace Pippin links
Horace Pippin links


=== Utvalgte arbeider ===
Self Portrait, 1944
Interior, 1944
Harmonizing, 1944
Zachariah, 1943
The Trial of John Brown, 1942
Reving

I sterk vind eller ved behov for mindre seilareal kan seilene reves. Den første metoden var tynne tau festet på begge sider av storseilet noe ovenfor bommen. Storseilet ble firt så langt at revelissene kunne knyttes rundt bommen. En nyere metode er å montere maljer i storseilet som det var mulig å tre et tynt tau igjennom slik at tauet gikk rundt bommen og trakk del av storseilet ned på bommen. En nyere måte å reve storseilet på, er å bruke en rullebom som med en sveiv roterer bommen så storseilet delvis trekkes ned og rundt bommen. Enda nyere er rullerev integrert i masten. Da rulles storseilet opp på en profil inne i masten. Fordelen er at seilet ikke lenger er eksponert for sollys når det er rullet inn. Ulempen er at masten blir tykkere og fanger mer vind. Rullemast blir derfor ikke brukt på konkurransebåter.
Det er blitt vanlig med rullefokk. Da er fokkestaget, som er en vaier fra masten ned til baugen der fokka festes, skiftet ut med en metallprofil som kan rotere. Ved å rotere profilen kan en valgfri del av fokka rulles inn.
Arvid Torgeir Lie

Arvid Torgeir Lie (født 18. august 1938, død 19. mai 2020) var en norsk lyriker.
Lie vokste opp i Skafså i Tokke, hvor faren arbeidet som gruvearbeider på Åmdalsverk. Han studerte ved Universitetet i Oslo uten å ta eksamen, og arbeidet senere som skogsarbeider.


== Bibliografi ==
Under fuglens vengjekross – dikt (1967)
Snøvinter – dikt (1968)
Frå eit halvt liv – dikt (1969)
Skrive og tenke – dikt (1971)
Sol og Sekund – dikt (1973)
Sju svingar opp – (1976)
Eit merkeleg hus – dikt (1981)
Den nye maskina og andre noveller – novellesamling (1986)
I eit Bergstoår og andre dikt – dikt (1990)
Eksakthet, nærvær – dikt (1995)
39 fragment over ein harmonika – dikt (2001)
Innfor den myndige og den umyndige beretninga – dikt (2006)


=== Gjendiktning ===
Miroslav Holub: Den forsvinnande lungas syndrom (1994)
Eugène Guillevic: Skåpet var av eik (1997)


== Priser ==
Halldis Moren Vesaas-prisen 1995 for Eksakthet, nærvær
Melsom-prisen 2007 for Innfor den myndige og den umyndige beretninga
Doblougprisen 2007


== Referanser ==


== Eksterne lenker ==
Vinduet.no:Jan Erik Vold om Arvid Torgeir Lies forfatterskap (1971)
Vinduet.no: Arvid Torgeir Lie intervjuet av Jan Erik Vold (1974)
Avkastningsverdi

Avkastningsverdien er verdien i bruk. Den defineres i Norge gjerne som nåverdien av alle framtidige nettoinntekter fra eiendommen.
Avkastningsverdien er på en måte motsatsen til markedsverdien: Eier du en eiendom, kan du enten selge denne (og motta markedsverdien) eller fortsette å bruke denne (og motta avkastningsverdien). Det er imidlertid et par viktige forskjeller mellom markedsverdi og avkastningsverdi.
Tuomas Haapala

Tuomas Haapala (født 20. mars 1979) er en finsk fotballspiller for HJK Helsinki. Der ankom han i august i 2007. I Norge har Haapala spilt et drøyt år i tippeligalaget Sandefjord Fotball. 
Han har også spilt på det finske landslaget.


== Eksterne lenker ==
(en) Tuomas Haapala – FIFA 
(en) Tuomas Haapala – Transfermarkt 
(en) Tuomas Haapala – national-football-teams.com 
(en) Tuomas Haapala – WorldFootball.net 
(en) Tuomas Haapala – EU-Football.info 
(en) Tuomas Haapala – FBref
This Is Football

This Is Football, ofte forkortet bare TIF, er en serie fotballspill til PlayStation, PlayStation 2 og PlayStation Portable. Det første spillet i serien ble utgitt i 1999 og det siste i 2006.


== Referanser ==
Liège–Bastogne–Liège

Liège–Bastogne–Liège er ett av de fem «Monumentene» innenfor profesjonell landeveissykling. Den første utgaven ble arrangert i 1892, men da var rittet kun for amatører. Det første profesjonell rittet ble vunnet av Leon Housa i 1894, den samme mannen som vant det første rittet i 1892 som amatør. Rittet går igjennom Ardennene i Belgia, fra byen Liège til Bastogne og tilbake igjen til Liège. Sammen med La Flèche Wallonne utgjør det de to belgiske Ardenne-klassikerne.


== Vinnere ==


== Eksterne lenker ==
(fr) Offisielt nettsted 
(en) Liège-Bastogne-Liège – kategori av bilder, video eller lyd på Commons
Lars Fuhre

Lars Mendonca Fuhre (født 29. september 1989) er en norsk fotballspiller som fra 31. desember 2021 er klubbløs.
Han spilte for Hammarby IF etter en overgang fra Aalesunds Fotballklubb vinteren 2014, og har tidligere spilt for Hokksund FK, Strømsgodset Toppfotball og Nybergsund IL. Han er halvbroren til Gustav Wikheim.


== Referanser ==


== Eksterne lenker ==
(en) Lars Fuhre – Transfermarkt 
(en) Lars Fuhre – Soccerway 
(no) Lars Fuhre – Norges Fotballforbund 
(en) Lars Fuhre – FBref
Reven rasker over isen

"Reven rasker over isen" er en gammel sanglek som også finnes i Sverige og Danmark. Den eldste omtalen av sangen sangen finnes i Rudbecks "Atlantica" fra 1677.
Sangen har vært brukt som julelek og da juletreet ble en del av julefeiringen på 1800-tallet, ble den tatt i bruk rundt juletreet.
Ryggsvømmer

Ryggsvømmer kan referere til:

Ryggsvømmere (Notonectidae), en gruppe insekter
Synodontis, «ryggsvømmermaller», «ryggsvømmere», en gruppe fisk
Ryggsvømmermalle (Synodontis nigriventris), en fisk
Ryggsvømming, idrettsgren